NATALIA MARTÍNEZ CARRASCO I CARLA SORIA ÁLVAREZ SÓN EXALTADES FALLERES MAJORS D'ALAQUÀS PER A L'ANY 2025
28/10/2024

# NATALIA MARTÍNEZ CARRASCO I CARLA SORIA ÁLVAREZ SÓN EXALTADES FALLERES MAJORS D'ALAQUÀS PER A L'ANY 2025

*   28/10/2024
*   [Falles](/categoria/36/0/falles)
*   [Imprimir](#)
*   Compartir
*    https://www.alaquas.org/documento.asp?id\_do=22339

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22339%2F0&title=Ajuntament%20d%27Alaqu%C3%A0s.%20Premsa.NATALIA%20MART%C3%8DNEZ%20CARRASCO%20I%20CARLA%20SORIA%20%C3%81LVAREZ%20S%C3%93N%20EXALTADES%20FALLERES%20MAJORS%20D%27ALAQU%C3%80S%20PER%20A%20L%27ANY%202025)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22339/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22339/28102024whatsapp_image_2024-10-28_at_09_38_22_Form_4.jpg)](https://www.alaquas.org/ficheros/documentos/2024/2/22339/28102024whatsapp_image_2024-10-28_at_09_38_22_Form_10.jpg "<a href='https://www.alaquas.org/ficheros/documentos/2024/2/22339/28102024whatsapp_image_2024-10-28_at_09_38_22_Form_10.jpg' target=_blank><i class='fa fa-external-link' aria-hidden='true'></i>.NATALIA MARTÍNEZ CARRASCO I CARLA SORIA ÁLVAREZ SÓN EXALTADES FALLERES MAJORS D'ALAQUÀS PER A L'ANY 2025</a>")

Alaquàs celebra l'acte d'exaltació amb la presència de totes les comissions falleres del municipi, associacions locals, Juntes Locals Falleres i la Fallera Major de València, Berta Peiró García i la seua Cort d'Honor.

Alaquàs va celebrar el passat dissabte 26 d’octubre l’Exaltació de les Falleres Majors per a l’any 2025: Natalia Martínez Carrasco i Carla Soria Álvarez. Un emocionant acte en el qual les màximes representats van ser donades a conéixer davant de tot el món faller i social del municipi.

La vesprada va començar amb un passacarrer protagonitzat pels representants de les comissions falleres d’Alaquàs i Junta Local Fallera acompanyat de la música de la Unió Musical d’Alaquàs per a recollir i acompanyar les Falleres Majors a l’Auditori Nou.

L’acte es va iniciar amb un espectacle audiovisual i l'actuació de ball ‘Flamenco 2.0’. Després van ser rebudes a l’escenari les màximes representants falleres per a l’exercici 2025. L’Alcalde d’Alaquàs, Toni Saura, i la Regidora de Falles, Sandra Conde, van ser els encarregats d’imposar la banda i la joia que les acredita com a Falleres Majors d’Alaquàs.

A continuació, les màximes representants van rebre un quadre com a mostra de gratitud i record del seu regnat que ara comença així com una gran quantitat de flors per part de les comissions falleres a les quals pertanyen, la Falla Cervantes i Falla Camí Vell de Torrent així com per part també de la Junta Local Fallera i de l’Ajuntament d’Alaquàs.

Com a mantenidora de l’acte va actuar Carla Juliá Fernández, que va formar part de la Cort d’Honor de la Fallera Major de València l’any 2022 i va oferir unes paraules a les màximes representants per tal d’animar-les a viure les festes amb intensitat i passió. En record d’aquest dia, la  mantenidora va rebre una serigrafia original de Pilar Garcia Portalés, pertanyent a una col·lecció de 200 exemplars amb motiu de la recuperació del Castell d’Alaquàs l’any 2003. Després va dirigir unes paraules de felicitació l’Alcalde d’Alaquàs i President Nat, Toni Saura..

Va fer entrada a continuació la Fallera Major de València per a l’any 2025, Berta Peiró García, precedida per les 12 components de la seua Cort d’Honor, que van donar l’enhorabona a les noves representants falleres d’Alaquàs. Va arribar després el moment de les felicitacions per part de totes les i els components de Junta Local Fallera. Li va arribar el torn després a les Falleres Majors d’Alaquàs del 2024, Ruth Maya Redondo i Andrea Pla Constancio. Tot seguit van pujar representants de l’Associació Cultural Fallers pel Món, de l’Associació Cultural l’Horta de València i de les Juntes Locals Falleres convidades: Aldaia, Catarroja, Massanassa, Paiporta, Picanya, Benetússer i Albal. A continuació es va rebre a una representació de les entitats, associacions culturals i col·lectius locals: Associació Amics i Amigues del Cant de la Carxofa, Associació Ames de Casa Tyrius i Associació de Jubilats  i Pensionistes d’Alaquàs. Després es va rebre a les i els representants de les onze comissions falleres d’Alaquàs: Plaça de la Llibertat, Avinguda Vicent Andrés Estellés, Plaça Buenos Aires, Cervantes, Avinguda Miguel Hernández, Verge de l’Olivar, Camí Vell de Torrent, Plaça d’Espanya, Bonavista, Avinguda Genovés i 18 de Juliol, finalitzant l’acte amb el tradicional himne regional.